น้ำมันขยับขึ้น 57 เซนต์
ราคาน้ำมันกลับมาขยับขึ้นอีกครั้ง ปิดตลาดบวก 57 เซนต์ ที่ 81.25 ดอลล่าร์ หลังวิกฤติหนี้กรีซคลี่คลาย
23 มี.ค. 2553

ราคาน้ำมันกลับมาขยับขึ้นอีกครั้ง ปิดตลาดบวก 57 เซนต์ ที่ 81.25 ดอลล่าร์ หลังวิกฤติหนี้กรีซคลี่คลาย 
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 57 เซนต์ ปืดที่ 81.25 ดอลลาร์ต่อบาร์เรล ส่วนเบรนท์ทะเลเหนือลอนดอน เพิ่มขึ้น 66 เซนต์ ปิดที่ 80.54 ดอลลาร์ต่อบาร์เรล
ราคาน้ำมันสัญญาล่วงหน้าน้ำมันดิบชนิดไลต์สวีตครูด ร่วงลงต่ำกว่า 80 ดอลลาร์ในช่วงต้นของการซื้อขายในวันจันทร์(22) เมื่อดอลลาร์ขยับขึ้นขณะที่ผู้นำชาติยุโรปตกอยู่ภายใต้แรงกดดันในการเข้าคลี่คลายวิกฤตหนี้สินกรีซ ณ ที่ประชุมในกรุงบรัสเซลส์ ช่วงปลายสัปดาห์นี้
อย่างไรก็ตามราคาดีดกลับขึ้นมาปิดในแดนบวก หลังช่วงท้ายของการซื้อขายดอลลาร์ปรับตัวอ่อนค่าลงเมื่อเทียบกับยูโร จากความไม่แน่นอนเกี่ยวกับวิกฤตหนี้สาธารณะของกรีซที่เขย่าความมั่นใจในยูโรโซน